b'\n_START_ARTICLE_\nGreyson Michael Chance\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nGreyson Chance syntyi vuonna 1997 Wichitassa, Texasissa ja asuu nyky\xc3\xa4\xc3\xa4n Edmondissa, Oklahomassa. H\xc3\xa4nen perheeseens\xc3\xa4 kuuluvat vanhemmat Scott ja Lisa Chance, isosisko Alexa ja isoveli Tanner. _NEWLINE_Chance alkoi soittaa pianoa 8-vuotiaana ja on k\xc3\xa4ynyt pianotunneilla, muttei ole koskaan k\xc3\xa4ynyt laulutunneilla. Chancen inspiraationa ja idolina on Lady Gaga. H\xc3\xa4n on lis\xc3\xa4nnyt YouTubeen videoita, joissa h\xc3\xa4n laulaa. H\xc3\xa4n on sanoittanut itse muutamia kappaleita: "Broken Hearts" kertoo Chancen omista kokemuksista ja "Stars" er\xc3\xa4\xc3\xa4st\xc3\xa4 pariskunnasta. Laulun pariskunnasta vaimolla on sy\xc3\xb6p\xc3\xa4 ja h\xc3\xa4n pyyt\xc3\xa4\xc3\xa4 t\xc3\xa4hdilt\xc3\xa4 apua ongelmiinsa. Chancen tuorein single on "Sunshine and City Lights". H\xc3\xa4nt\xc3\xa4 on verrattu usein julkisuudessa teinisensaatio Justin Bieberiin.\n_START_SECTION_\nL\xc3\xb6yt\xc3\xa4minen\n_START_PARAGRAPH_\nVuonna 2010 Ellen DeGeneres n\xc3\xa4ki videon, jossa Chance laulaa Lady Gagan "Paparazzi" -kappaleen. H\xc3\xa4n kutsui Chancen Kaliforniaan ohjelmaansa esiintym\xc3\xa4\xc3\xa4n. Ellen DeGeneres Show\xe2\x80\x99ssa t\xc3\xa4m\xc3\xa4 sai yll\xc3\xa4tt\xc3\xa4v\xc3\xa4n onnittelupuhelun Lady Gagalta. Chancen debyyttisingle oli nimelt\xc3\xa4\xc3\xa4n "Waiting Outside the Lines". H\xc3\xa4n esitti sen liven\xc3\xa4 Ellen DeGeneres Show\'ssa. Chance on vieraillut show\xe2\x80\x99ssa kolme kertaa.'